**Slavnik 1028 m**

**Sobota, 15. marec 2025**

Slavnik je 1028 m visoka razgledna gora, ki se dviga južno od Kozine in zahodno od Podgore. Pod vrhom se nahaja Tumova koča, ki so jo odprli leta 1957. Razgled s Slavnika pa je med najlepšimi, saj ob lepem vremenu vidimo Jadransko morje, italijanske Dolomite, Julijske Alpe s Triglavom in preko Karavank do KSA. V bližini pa se vidijo Golaki, Vremščica in malo bolj oddaljen Snežnik. Našo dejavnost podpira Mestna Občina Novo mesto.

|  |  |
| --- | --- |
| **ODHOD:** | Z zbirnega mesta pri OŠ Bršljin ob 8. uri, od koder se bomo z avtobusom odpeljali mimo Ljubljane, Kozine v bližino naselja Skadanščina.  |
| **TURA:**  | S parkirišča se bomo odpravili na markirano pešpot v smeri Skadanščine in Slavnika, ki se vzpne skozi pas gozda. Pot nas pripelje do cerkve sv. Roka, ki se nahaja na obrobju naselja Skadanščina. Nadaljujemo skozi vas, v nadaljevanju se izmenjujejo kolovozi z makadamskimi potmi, gozdne poti in travnata pobočja. Pot nas vodi mimo planine Jegno in v dobrih dveh urah bomo dosegli vrh. Pri koči bomo opravili daljši postanek za okrepčilo. Na izhodišče se bomo vrnili po krožni poti z oznako SPP, vse skupaj nas čaka štiri ure hoje in 540 m višinske razlike. Tura ni zahtevna, je pa potrebna vsaj osnovna kondicija.  |
| **VGN:** | Trudimo se, da v naravi ne povzročamo hrupa in ne delamo škode (lomljenje vej, trganje rož, …). Odpadke odnesimo s sabo v dolino. |
| **POVRATEK:** | V Novo mesto se bomo vrnili v popoldanskih urah. |
| **OPREMA:** | Potrebovali boste visoke pohodne čevlje in pohodniške palice. Ne pozabite na vremenu primerno opremo (zaščito proti soncu, sončna očala in rezervno perilo). Slavnik je znan po vetru burji ,tako da vetrovka in kapa ne bosta odveč.  |
| **HRANA:** | Hrano, prigrizke in pijačo za po poti imejte s sabo. Topli obrok in pijačo pa bo možno kupiti tudi v koči na Slavniku.  |
| **CENA:**  | Mladi planinci: 15€ člani in 20€ nečlani;Odrasli člani 20€ in nečlani 25€.Članske izkaznice ter planinske knjižice imejte s sabo.  |
| **PRIJAVE:** | Prijave in informacije do zasedenosti, oziroma najkasneje do srede, 12. marca 2025, pri - Mentoricah na šolah  - Božo: bozo.mlakar@gmail.com ali: 041 913 336.  |
| **VODENJE:** | Za vodenje bomo poskrbeli vodniki PZS v Pohodniškem društvu Novo mesto, vodji bova Igor Cibic in Božo Mlakar. |

Za Pohodniško društvo Novo mesto pripravil Božo Mlakar.

POJDIMO SKUPAJ VARNO V GORE.